Oficiālais Vēstnesis L 385 , 31/12/1981 Lpp. 0025 - 0026

Speciālizdevums somu valodā: Nodaļa 16 Sējums 1 Lpp. 0050

Speciālizdevums spāņu valodā: Nodaļa 06 Sējums 2 Lpp. 0126

Speciālizdevums zviedru valodā: Nodaļa 16 Sējums 1 Lpp. 0050

Speciālizdevums portugāļu valodā Nodaļa 06 Sējums 2 Lpp. 0126



Padomes direktīva (1981. gada 14. decembris), ar ko papildina Direktīvas 75/362/EEK, 77/452/EEK, 78/686/EEK un 78/1026/EEK attiecībā uz ārstu, vispārējās aprūpes māsu, zobārstu un veterinārārstu diplomu, sertifikātu un citu kvalifikāciju apliecinošu dokumentu savstarpēju atzīšanu sakarā ar iegūtām tiesībām (81/1057/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši 49., 57. un 66. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Direktīvās 75/362/EEK [4], 77/452/EEK [5], 78/686/EEK [6] un 78/1026/EEK [7] attiecībā uz ārstu, vispārējās aprūpes māsu, zobārstu un veterinārārstu attiecīgu diplomu, sertifikātu un citu kvalifikāciju apliecinošu dokumentu savstarpēju atzīšanu un, tostarp par pasākumiem, kas ļautu efektīvi īstenot tiesības veikt uzņēmējdarbību, kā arī veicina pakalpojumu sniegšanas brīvību, noteikumi attiecībā uz iegūtām tiesībām atsaucas uz ārstu, vispārējās aprūpes māsu, zobārstu un veterinārārstu diplomiem, sertifikātiem un citiem kvalifikāciju apliecinošiem dokumentiem, kurus izdevušas dalībvalstis pirms minēto direktīvu ieviešanas; tā kā šie noteikumi tādējādi pilnībā neaptver diplomus, sertifikātus un citus kvalifikāciju apliecinošus dokumentus, kas liecina par izglītību, kura neatbilst minimālajām apmācības prasībām, kas paredzētas direktīvās 75/363/EEK [8], 77/453/EEK [9], 78/687/EEK [10] un 78/1027/EEK [11], kura iegūta pēc minēto direktīvu ieviešanas, bet sākta pirms to ieviešanas; tā kā būtu jānovērš šī nepilnība, IR PIEŅĒMUSI ŠO DIREKTĪVU. 1. pants Direktīvas 75/362/EEK 9. panta 1. un 2. punktu, Direktīvas 77/452/EEK 4. pantu, Direktīvas 78/686/EEK 7. panta 1. un 2. punktu un Direktīvas 78/1026/EEK 4. pantu piemēro arī diplomiem, sertifikātiem un citiem kvalifikāciju apliecinošiem dokumentiem, kas liecina par izglītību, kura neatbilst minimālajām apmācības prasībām, kas paredzētas Direktīvas 75/363/EEK 1., 2., 3., 4. un 5. pantā, Direktīvas 77/453/EEK 1. pantā, Direktīvas 78/687/EEK 1., 2. un 3. pantā un Direktīvas 78/1027/EEK 1. pantā, un kura pabeigta pēc šo direktīvu ieviešanas, bet sākta pirms to ieviešanas. 2. pants Dalībvalstis veic pasākumus, kas vajadzīgi, lai ne vēlāk kā līdz 1982. gada 30. jūnijam nodrošinātu atbilstību šai direktīvai. Par to dalībvalstis tūlīt informē Komisiju. 3. pants Šī direktīva ir adresēta dalībvalstīm. Briselē, 1981. gada 14. decembrī Padomes vārdā — priekšsēdētājs G. Howe [1] OV C 121, 23.5.1981., 3. lpp. [2] OV C 172, 13.7.1981., 114. lpp. [3] OV C 185, 27.7.1981., 7. lpp. [4] OV L 167, 30.6.1975., 1. lpp. [5] OV L 176, 15.7.1977., 1. lpp. [6] OV L 233, 24.8.1978., 1. lpp. [7] OV L 362, 23.12.1978., 1. lpp. [8] OV L 167, 30.6.1975., 14. lpp. [9] OV L 176, 15.7.1977., 8. lpp. [10] OV L 233, 24.8.1978., 10. lpp. [11] OV L 362, 23.12.1978., 7. lpp. --------------------------------------------------